
DILECTIS IV CHRISTO FRATRIBUS, ET FILIIS CAPITULIS, 
CLERIS, ET POPULIS UTRIUSQUE CIVITATIS, 

AC DIOECESIS 


Salutum is Domiso sempitersam 

Deus, qui dixit de tenebris lucem splendescere, ipse 
humilitatem, vel potius indignitatem nostram ad istas prae- 
clarissimas Ruborum, ac Bitunti Cathedras evexit, quae et 
vetustate, et nobilitate, sanctorumque, et sapienlissimorum 
Antistitum fama inter ceteras Episcopales Regni Sedes caput 
extollunt. IIoc est , quod vobis , hoc ipso Consecrationis 
Nostrae die, annuntiamus, Fratres, ac Filii iu Domino di- 
lectissimi. Insolubili iam vinculo Gregi vincti, pro Christo 
inter vos jam legatione fungimur : ac , omni abjecta cun- 
ctatione , ad vos properamus , testemque Nostrae erga vos 
voluntatis Epistolam damus. 

A quo die, praeter opinionem nostram , Regium desi- 
gnationis Nostra; nuntium accepimus , in acerrima illa co- 

gitatione, perpetuaque cura versati, nimio plus oneris, quam 
quantum ferre possimus, esse nobis impositum; tristitiae, 
et lacrvmis nos plane tradidissemus, nisi senserimus, omnia 
consilia nostra , omnesque vitae nostra: rationes. Divinae vo- 
luntati esse posthabenda. Et nunc jam sacro chrismate de- 
libuti , et Evangelii pondere gravati , putamus , ut Pauli 
verbis utamur, qubd Deus nos Apostolos novissimos osten- 
dit, tamquam morti destinatos : sentimus quidem quale su- 
sceperimus ministerium, nosque in quae immanissima con- 
jecerimus discrimina. Sed nihil horum veremur, et ad vos 
veniemus in abundantia benedictionis Evangelii Christi. At- 
que illa consolatio nos una sustentat, Fratres dilectissimi , 
quod vos Deus ipse a reliqua Fidelium multitudine ad re- 
gendarum curam animarum adscivcrit, sociosque nobis, et 
adjutores dederit, ac suo ipsius spiritu, cum Sacerdotali- 
bus Mysteriis initiati estis, abunde repleverit: ut nos jam 
Dei ope primum, virtnteque confisi, singulari deinde quo 
flagratis vestri muneris obeundi studio, veslraque freti sa- 
pientia, plurimum de nostra tristitia, et sollicitudine adem- 
ptum esse arbitremur. 

Vos igitur primum appellamus, Dignitates, Canonici 
utriusque Capituli, omnesque de Clero tam Saeculari, quain 
Regulari utriusque Civitatis, ac Dimcesis, qui coadjutores 
Dostri estis, et cooperatores Corporis et Sanguinis Domini, 
vocati in ministerium tabernaculi testimonii: praedicate ver- 
bum , nobis enim datum est anounciare populo consilium 

Dei. Collaborate in vinea Domini, ut quibus mediis plan- 
tata, excultaque est, iisdem perpetuo crescat, atque aliis 
defixa radicibus haereat. Instate in admonitione, in exhor- 
tatione, requirentes quoil periit, quod confractum est al- 
ligantes, quod infirmum roborantes, quod sanum ac forte 
custodientes. Quod sane haud arduo molimine, Deo aucto- 
re, prostabimus , si vitae sanctitate , nostroque exemplo ita 
plebi Christianae facem prxferamus , ut in auctoritate mo- 
desti , in zelo mansueti, in disciplina constantes, in primis 
vero ab omni cupiditate , ac ab omni immunditiae suspi- 
cione alieni videamur, sicut decet Ministros Dei, et dispen- 
satores mysteriorum Christi: unoque verbo, si in reparan- 
da , luendaque morum disciplina , a nostra reformatione 
exordiamur, ut quo prorsus modo est ab initio constitu- 
ta, diuque servata, eodem restituatur, et custodiatur. Quod 
si, qui plebem Christianam a somno excitare debent, ipsi 
sopore torpescunt j si, per quos eadem est ad virtutem, et 
pietatem inflammanda, ipsi frigescunt’, si denique, a quibus 
est vitioium fccditas arcenda, ipsi in Aedo vitiorum camo 
volutantur , quid spei reliquum erit nobis ? Itaque obse- 
cramus vos, Fratres, per viscera Domini, ut infirmitatem 
nostram, multiplicatis omnium vestrum auxiliis, sustinea- 
tis. Quos enim in tain gravi negotio consciscamus, nisi vos, 
brachia nostra , comministros , et commilitones nostros ? 
Quos, nisi ves in periculosissimo hoc stadio urgeamus, ut 
conjunctis viribus, veluti acie facta contra tela nequissimi 

ignea, concertemus in propulsandis animarum periculis , in 
disjiciendis morum tenebris, in convellendis, eradicandisque 
vitiorum zizaniis , quae subdolus ille operarius Satanas in 
Dominico agro consevit? Satagite igitur, et alacri animo 
estote: atque has litteras ad vos scribimus, ut vestram exci- 
temus in commonitione sinceram mentem $ adque rem bene 
gerendam vos adhortamur, quos adversus teterrimum liumani 
generis hostem ardentes novimus, et erectos, ut alacriores 
ereclioresque ascendatis ex adverso , stantesque in pradio 
pro domo Israel dimicetis. 

Quo quidem in bello tam multiplici, (aruque pericu- 
loso spes victoriae eo melior erit, et exploratior, quo arctio- 
re vinculo pacis unitatem servabimus. Ipse enim Dominus 
Jesus , paulo antequam passioni se daret: Pacem relinquo 
vobis, ait Apostolis, pacem meam do vobis. Nec Aposto- 
lis tantum , sed et nobis reliquit pacis hereditatem : Non 
pro eis , inquit, tantum, sed et pro itis, qui credituri sunt 
in me , ut omnes unum sint , sicut Pater in me , et ego 
in te: ut ct ipsi in nobis unum sint. Ilauc tantam here- 
ditatem, tamque praeclaram a Christo Domino nobis tradi- 
tam videte ut perpetuo retineamus. Turbae, contentiones, 
ajmulationes, animositates, dissensiones consilescant j ut qui 
eodem Christi Sacerdotio participes facti sunt, omnes in eo- 
dem sensu, in eadem sententia perfecti sint, idem unani- 
mes dicant , idem sapiant. Insignis vero nota, cerlissimum- 
que unitatis vestrae indicium erit, praecipua quadam laetitia 

perfundi, seu potius gaudio efferri , cum quis in Ecclesia 
Dei pietatis, doctrinaeque floreat laude, et salutis anima- 
rum vehementer cupidus. Sacerdotalis oflicii munus indu- 
stria, labore , diligentia graviter exequatur. Vestrum insu- 
per est id sedulo praestare , ut omnes inquirant pacem , 
omnes sectentur quae pacis sunt. 

Cumque medii quodammodo simus Deum inter et homi- 
nes: quemadmodum ad Deum vota hominum, ita Dei volunta- 
tem ad populum perferamus. Ha?c est autem xoluntas Dei, 
sanctificatio nostra. Itaque nostrum est, Fratres ( vos praeser- 
tim, qui curam geritis Animarum, adloquimnr ), aperire 
ostium sermonis ad loquendum mysterium Christi, ut mani- 
festemus illud ita ut oportet nos loqui. Illud potissimum do- 
cendi sunt populi, Christum carnem snam, nostrae, excepto 
peccato , similem , illam quidein non modo sanctam , sed 
etiam sanctificantem ; passibilem tamen , et morti obnoxiam j 
eam omnibus objecisse cruciatibus, qnibns digna erant no- 
stra crimina: damnatam fuisse mortis doloribus: maledictum 
adversus peccatores in lege pronunciatum subiisse: inter a- 
cerbissiinos dolores mortnam: legi satisfactum: peccatum per 
Jesu Christi mortem et sepulturam abolitum : e sepulcro 
Dominum Jesum , cum eadem quidem carne, sed morta- 
litatis exuviis exuta, et immortalitatis honoribus exornata, 
revixisse. Idcirco peccatoribus, quo justificentur, opus esse 
mori cum Christo, qui pro illis mortuus est: cum Christo 
sepulcrum ingredi , ut ibi culpa temeratam carnem relin- 

quant: veterem hominem irae Dei, et mortis maledictioni 
tradendum, relinquendumque , ut per Baptismum novus in 
honis horno , nova laetus creatura , novumque figmentum, 
possit cum Christo ad immortalitatem, aeternainque gloriam 
reviviscere. Propterea Christianis omnihus de illa perpetua, 
non de hac exigua vita cogitandum: tum abjiciendas volu- 
ptates , et divitiarum, qua* voluptatum sunt instrumenta, 
cupiditatem ex animo avellendam: tum etiam maxime, qua 
noxia: omnes cupiditates continentur, exuendam esse super- 
biam : mundum transire, ejusque concupiscentiam j qui au- 
tem facit voluntatem Dei , manere iu aeternum. 

At tanta est temporum acerbitas , in qua versamur , 
ut vere dixerimus cum Propheta Isaia : Luxit , et defluxit 
terra .... infecta ab habitatoribus suis , quia transgressi 
sunt leget , mutaverunt jus , dissipaverunt foedus sempi- 
ternum! Alacris exultat improbitas, scientia impudens, dis- 
soluta licentia. Despicitur sanctitas sacrorum , divini cultus 
majestas improbatur, polluitur, babetur ludibrio. Sana per- 
vertitur doctrina , omnis generis errores disseminantur au- 
dacter. IS on leges sacrorum, non jura, non instituta, non 
sanctiores quaelibet disciplina? tuta? sunt ab audacia loquen- 
tiuin iniqua, \exatur acerrime Religio , ac per summam 
injuriam odio populorum subjicitur : divina Ecclesia? aucto- 
ritas oppugnatur : debita Episcopis, aliisque Presbyteris 
obedientia infringitur, eorumque jura conculcantur. Perso- 
nant horrendum in modum Academiae ac Gymnasia novis 

opinionum monstris , quibus non occulto amplius et cuni- 
culis petitur Catholica Fides, sed horrificum ac nefarium 
ei bellum aperte jam et propalam infertur. Hinc ingens Re- 
ligionis clades, morumqiie perversitas teterrima porcrebuit: 
hinc porro freno Religionis sanctissimae projecto, per quam 
unam Regna consistunt, dotninalusque vis ac robur firma- 
tur, conspicimus, et lacrymis ingemiscimus ordinis publici 
exitium, labem principatus, oumisque legitima; potestatis 
conversionem invalescere. Iu lioc ideo elaborandum vobis est, 
adsidueque vigilandum , iit Odei depositum custodiatur in 
tanta hominum impiorum conspiratione, quam ad illud di- 
ripiendum perdenduiuque factam lamentamur. Ad opem fidei 
vestrae confugimus, Fratres, vestramque pro nostri Gregis 
salute sollicitudinem advocamus. Nostrarum est partium , 
vocem tollere , omuiaque conari , ne aper de silva demo- 
liatur vincam , neve lupi mactent gregem : Nostrum est , 
oves in ea dumtaxat pabula compellere, quae salutaria iisdem 
siut, nec vel tenui suspicione periculosa. Absit ut, quando 
tanta premant mala, tanta impendeant discrimina, suo de- 
sint muneri pastores, et metu perculsi dimittant oves, vel, 
abjecta cura gregis, otio torpeant ac desidia. Agamus igi- 
tur in unitate spiritus nostram , seu verius Dei causam, et 
contra communes hostes pro totius populi salute una sit 
omnium vigilantia, una contentio. Si quid vitiosam, si quid 
pravum , si quid improbum consuetudine mala inlia.*serit 
moribus, caute, et prudenter avellite : proximum quemque 

salutaribus monitis, consiliisque juvate: animae fideli deni- 
que pennas date, quibus se homo ad rerum divinarum con- 
templationem tollat $ eam mundo ereptam Dto tradite, di- 
vinamque in illa imaginem in pristinum revocate. Ministe- 
rium vestrum implete, et honorificate. 

Id porro apprime praestabitis, si, quod vestri muneris 
ratio postulat, attendatis vobis, et doctrinae. Ad puros san- 
ctosque mores accedat oportet digna Ecclesiastico homine 
doctrina. Labia Sacerdotis custodient scientiam , et legem 
requirent de ore ejus (Malach. ). Sacrum igitur utriusque 
Foederis codicem diurna, et nocturna versate manu: Omnis 
enim Scriptura divinitus inspirata , utilis est ad docendum , 
ad arguendum , ad corripiendum , ad erudiendum in ju- 
stitia , ut perfectus sit homo Dei ad omne opus bonum 
instructus ( 11. ad Timoth. ). Ecclesia! Traditiones, San- 
ctorumque Patrum scripta omnes adeant, unde pura, et 
incorrupta fidei, morumque doctrina profunditur. Romanum 
vero Caterhismutn, Catholicae Doctrinae Summam , assidue 
singuli lectitent, unde sacras conciones ad populum haben- 
das depromant. 

Et de Ecclesiasticorum hominum doctrina agentes, ad 
vos sermonem nostrum convertimus, Venerabilis Seminarii 
Alumni , gaudium nostrum , spes Ecclesiae nostrae. Ea est 
aetatis vestrae lubrica conditio, ut, nisi recte instituatur, 
prona sit ad mundi voluptates sequendas, et nisi teneris ab 
annis ad pietatem , et religionem informetur , antequam vi- 

tiorum habitus totum hominem possideat , numquam per- 
fecte in bono perseveret. Ecquem enim forte praeterit , ahs 
depravata adolescentium institutione, veluti ex malorum 
omnium sentina, et morum corruptelas foedissimas, et pe- 
stiferas animorum contaminationes undequaque circumfusas, 
et funestas turbulentarum opinionum faces, quae magna bel- 
lorum excitarunt incendia, ingentes effecerunt motus, acer- 
rimas pugnas, horribilesque strages ediderunt; tot damoa , 
detrimentaque non in familias tantum , atque in Societa- 
tem , verum et in Rem Christianam malo pessimo impor- 
tata ? Quis sine lacrymis tantam hanc malorum colluviem 
recogitare animo tantisper poterit? Vos igitur, Filioli ca- 
rissimi, et desideratissimi: Apprehendite disciplinam , ne 
quando irascatur Dominus , et pereatis de via justa ( Ps. a. ). 
Omnem sollicitudinem in voluntate Dei suscitantes, curvate 
ab ipso primordio cervices vestras sub disciplina, et corre- 
ptione. Attendite orationi, sedulam sapientia* date operam: 
sed quod est initium sapientiae, nisi timor Domini? Qua- 
propter, Filioli, timete Dominum. Timor Domini expellit 

peccatum Timor Domini scientia: religiositas 

'Timor Domini gloria , et gloriatio , et levtilia, et corona 
exultationis ..... Timor Domini delectabit cor , et dabit 
Iccliliam , et gaudium , et longitudinem dierum .... Timenti 
Dominum bene erit .... Dilectio Dei honorabilis sapien- 
tia. IIscc nunc per epistolam declaramus, quo possimus in 
adventu nostro abundantius consolari, ut sicut estis in sor- 

tem Domini vocati, ita quasi novellae olivarum sitis in cir- 
cuitu mensae ejus: cetera, quae ad felicem istius Seminarii 
profectum necessaria, et opportuna videbuntur, quum ve- 
nerimus, disponamus. 

Vos etiam contestamur, Regulares omnes, tam viri, 
quam mulieres, vocationis cn-lestis participes. Ad Regulae, 
quam professi estis, praescriptum vitam instituite, et com- 
ponite : atque in primis quae ad vestrae professionis perfe- 
ctionem, ut obedientiac, paupertatis, castitatis, ac si quae 
alia sunt alicujus Ilegulx* , et Ordinis peculiaria vola , et 
praecepta, ad eorum respective essentiam, necnon ad com- 
munem vitam , victum , et vestitum perlinentia , fideliter 
obsarvate. Rememoramini pristinos dies , in quibus illumi- 
nati magnum certamen sustinuistis passionum Nolite 

amittere confidentiam vestram ( ad Heb. ). Abrcnunciantes 
mundo, satanae, et carni , elegistis Jesum Christum ; sequi- 
mini eum: sancti estote, quoniam ipso sanctus est; estote 
perfecti , sicut ipse perfectus est. Videte , ne forte sit in 
aliquo vestrum cor malum incredulitatis discedendi a Deo 
vivo ..... Mementote prceposilorum vestrorum , qui vobis 
loqituli sunt verbum Dei : quorum inluentes exitum con- 
versationis , imitamini fidem ( Ibid. ). 

Sed est, cilr pauca ad universum Populum utrinsque 
Civitatis, ac Dioecesis etiam scribamus, ut qui sensus no- 
stri, quae et cliaritas sit erga ipsum , facile teneat. Primum 
autem vos admonemus , Filii in Domino desideratissimi , 

tit fide firma, virtute robusta, cbaritate perfecta, ad omnem 
voluntatem Dei conformemini, io timore custodientes Do- 
minica mandata , in simplicitate innocentiam , in cbaritate 
concordiam. Non sint inter vos schismata , dissentiones , 
dissidia. An ignoratis , quod Christi membra estis , eum- 
dem spiritum fidei habentes? Nolite igitur abduci a veri- 
tate, scientes quod , qui certamina, et discordias, et con- 
tentiones serunt in \obis, hi ex patre diabolo sunt, qui 
homicida fuit ab initio: vos autem eumdem Patrem adpel- 
latis Deum, qui non dissentionis Dans est, sed pacis. Qua- 
propter, Pilii , diligite allerntruin, habentes mentem unam, 
ac unum spiritum, quos una fides constringit. Quod si qui» 
in aliquo vos offendit , dimittite illi, quoniam Pater vester, 
qui in coelis est, dimittet vobis. Quod si fraudem cui quis 
inferat, sustinete j melius est enim fraudem pati, quam in- 
vicem consummari. Nolite contemnere Sacerdotes Dei , aut 
eos contristari, si quando vel moneant, vel corripiant vos, 
ne fulte in judicium Dei incidatis, et in vindiciam Domini. 
Pavete ad Sanctuarium Domini, et nolite efficere domum 
Dei allissimi speluncam latronum , sed cum tremore magno 
locum orationis et salutis veneramini, nt sit vobis portus, 
ad quem, ingruentibus tempestatibus, jacere anchoram tuto 
possitis. Ibi naiuqne gratia: suae dona misericors Deus mor- 
talibus largitur, ibi populorum excipii vota, ct desiderata 
confiimat , et postulata concedit. In omnibus certate , ne 
quid ad exemplum bonorum operum desit in vobis. Yide- 

te, ne umquam contemnatis vel minimum ex mandatis Dei : 
si enim in Dei timore mandata ejus custodieritis, pax Dei 
quiescet super vos , et comedetis panem in saturitate , ac 
omnia vobis prospera erunt, sive domi, sive foris ; si autem 
ex adverso contutamini , scitote quod in virga furoris sui 
arguet vos Dominus, visitans vos in tribulatione. Perseve- 
rate igitur omnes in bono , sive divites, sive pauperes, vel 
domini, vel servi, nullam habentes fiduciam in malitia. 

Nobiles , et Divites veram gloriam, veras divitias ama- 
te. Nolite sublime sapere, neque sperare in incerto divitia- 
rum , sed in Deo vivo : thesaurizate vobis fundamentum 
bonum in futurum, ut aeternam vitam apprehendatis. Com- 
mendamus charitati vestrae vehementer qui egeni sunt ac 
pauperes, ut amplectamini eos in dilectione, ac visceribus 
Christi, in liberalitate multa, ut et vos misericordiam con- 
sequamini in die retributionis. 

Siugulos denique exhortamur in Domino, verbis Pauli 
Apostoli ( ad Ephes. ) Filii obedi Ic parentibus vestris in 
Domino ..... Et vos patres nolite ad iracundiam provo- 
care filios vestros: sed educate illos in disciplina, et cor- 
reptione Domini. Servi obedite dominis carnalibus cum 
timore , et tremore , in simplicitate cordis vestri , sicut 
Christo: non ad oculum sennentes , quasi hominibus pla- 
centes , sed ut servi Christi, facientes voluntatem Dei ex 

animo, cum bona voluntate Et vos, domini , eadem 

f icite illis , remittentes minas, scientes, quia et illorum , 

et vester Dominus est in coelis: et personarum acceptio non 

est apud eum Mulieres viris suis subdilce sint , sicut 

Domino .... Viri diligite uxores vestras , sicut et Christus 
dilexil Ecclesiam .... Nolite locum dare diabolo .... For- 
nicatio , et omnis immunditia , aut avaritia nec nominetur 
in vobis .... Estote imitatores Dei , sicut filii carissimi. 

Sullicili ad vos venire, cnm primum poterimus, haec 
nunc absentes scribimus ; sed exhortationis plura, opportu- 
nius quidem, ubi Gregis nostri faciem noverimus, plenius 
edisseramus. Rogamus autem vos, Fratres, ac Filii in Do- 
mino carissimi, ut in mulla oratione persistatis, quo Deus 
aperiat nobis ostium sermonis ad loquendum cum fiducia 
verbum suum, ut discatis omni tempore, quemadmodum 
oportet, in veritate ambulare. Obsecramus insuper fieri ora- 
tiones , et postulationes pro SS.nlo Domino Nostro Papa 
Gregorio XVI, et Religiosissimo Rege Nostro Ferdinak- 
do II, ut eos Deus Ecclesia;, et Regni bono diutissime 
conservet, vivificet, et sospitet. Et pax Dei, quae exuperat 
omnem sensum , custodiat corda vestra , et intelligentias 
vestras, in Christo Jesu : cujus nomine Pastoralem Benedi- 
ctionem, primum benevolentiae nostrae pignus, vobis aman- 
tissime impertimur. 

Datum Salerni V. Kalendas Martias Anno Domini 
MDCCCXXXVIIf. 

